CELEX: 62009CN0164
Language: da
Date: 2009-05-08 00:00:00
Title: Sag C-164/09: Sag anlagt den 8. maj 2009 — Kommissionen for De Europæiske Fællesskaber mod Den Italienske Republik

1.8.2009   
            
            
               DA
            
            
               Den Europæiske Unions Tidende
            
            
               C 180/28
            
         Sag anlagt den 8. maj 2009 — Kommissionen for De Europæiske Fællesskaber mod Den Italienske Republik
   (Sag C-164/09)
   2009/C 180/48
   Processprog: italiensk
   
      Parter
   
   
      Sagsøger: Kommissionen for De Europæiske Fællesskaber (ved C. Zadra og D. Recchia, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 9 i direktiv 79/409/EØF (1), idet Veneto-regionen har indført og anvender bestemmelser vedrørende tilladelser til at fravige ordningen med beskyttelse af vilde fugle, der ikke opfylder betingelserne i nævnte direktivs artikel 9.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at den lovgivning, som regionen Veneto har indført, ikke er i overensstemmelse med forskrifterne i artikel 9 i direktiv 79/409.
   Lov nr. 13/2005, der var gældende på tidspunktet for udløbet af den begrundede udtalelse, opfylder ikke kravene i direktivets artikel 9, for så vidt som
   
               —
            
            
               Den på en generel og abstrakt måde samt uden tidsbegrænsning udpeger arterne og den mængde fugle, der er omfattet af undtagelsen,
            
         
               —
            
            
               Undtagelsen for specifikke fuglearter er fastsat ensartet på grundlag af en generel henvisning til de tilfælde, der er opregnet i artikel 9, litra a), og e), og uden passende begrundelse for de konkrete bevæggrunde,
            
         
               —
            
            
               Den hverken indeholder betingelsen om, at der ikke findes nogen anden tilfredsstillende løsning, eller bestemmer, at de konkrete undtagelsesbestemmelser skal indeholde oplysning om de risikovilkår samt de omstændigheder med hensyn til tid og sted, under hvilke undtagelsesbestemmelserne kan meddeles, og om de myndigheder, der har adgang til at anvende undtagelserne,
            
         
               —
            
            
               Den gør det muligt at fastsætte »mindre mængder« uden relevant videnskabeligt grundlag
            
         Kommissionen er af den opfattelse, at de akter, der er vedtaget efter udløbet af fristen i den begrundede udtalelse, ikke blot undlader at berigtige de forhold, der allerede er konstateret, men i det væsentlige ligefrem gentager dem. Der er navnlig tale om formanden for regionalrådets dekret nr. 140 af 20. juni 2006, nr. 230 af 18. oktober 2006 og nr. 167 af 4. september 2007 samt regionallov nr. 24 af 16. august 2007 og nr. 13 af 14. august 2008.
   
      (1)  Rådets direktiv 79/409/EØF af 2.4.1979 om beskyttelse af vilde fugle (EFT L 103, s. 1).